**Criterii de eligibilitate:**

**Art. 8** - Pentru a participa la program, solicitantul trebuie să îndeplinească cumulativ următoarele criterii de eligibilitate:

a) nu înregistrează obligaţii de plată restante la bugetul de stat, bugetul local, Fondul pentru mediu, conform legislaţiei naţionale în vigoare;

b) în activitatea desfăşurată anterior începerii proiectului reprezentantul legal nu a fost condamnat pentru infracţiuni împotriva mediului, prin hotărâre judecătorească definitivă;

c) să nu fie înregistrat cu fapte sancţionate de legislaţia financiară, vamală, precum şi cu fapte care privesc disciplina financiară;

d) să facă dovada că poate să asigure şi va asigura contribuţia proprie în vederea implementării proiectului;

e) să aibă în administrare sau în proprietate imobilul, teren şi construcţie, pe care urmează să se implementeze proiectul;

f) să nu facă parte dintr-o întreprindere unică, aşa cum este ea definită în Regulamentul (UE) nr. 1.407/2013 al Comisiei din 18 decembrie 2013 privind aplicarea articolelor 107 şi 108 din Tratatul privind funcţionarea Uniunii Europene ajutoarelor de minimis;

g) în construcţia/construcţiile pentru care se solicită finanţare există sistem de alimentare cu apă, funcţional.

**ART. 9**

(1) Alocarea din Fondul pentru mediu a sumei necesare finanţării programului **se face anual**, în limita fondurilor stabilite cu această destinaţie prin bugetul anual de venituri şi cheltuieli al Autorităţii, aprobat conform legii.

(2) Un solicitant poate depune în cadrul unei sesiuni de finanţare o singură cerere de finanţare. Unităţile administrativ-teritoriale/Instituţiile publice/Unităţile de cult pot solicita finanţare pentru mai multe imobile/obiective în cadrul aceleiaşi cereri de finanţare. Pentru

fiecare imobil/obiectiv pentru care se solicită finanţare este obligatorie întocmirea unei documentaţii tehnice separate (studiu de fezabilitate separat pentru fiecare imobil/obiectiv în parte).